**Тілдің дыбысталу мәдениеті [Т] дыбысы**

|  |  |  |
| --- | --- | --- |
| **Білім беру саласы:** | | Коммуникация |
| **Ұйымдастырылған оқу**  **іс-әрекет түрі:** | | Сауат ашу негіздері |
| **Мақсаты:** | **Білімдік:** | [Т] дыбысымен таныстыру, [Т] дыбысы бар сөздідерді анық ,  дұрыс айтуды үйрету. |
| **Дамытушылық:** | [Т] дыбысы бар сөздерден сөйлемдер құру арқылы байланыстыра  сөйлеуге үйрету. |
| **Тәрбиелеушілік:** | Балаларды бір-біріне жақсы қарым қатынасқа тәрбиелеу. |
| **Сөздік жұмысы:** | | [Т] дыбысына сөздер. |
| **Қажетті құрал-жабдықтар,**  **көрнекіліктер:** | | Ойыншықтар,тақырыптық суреттер,таяқшалар,доп. |

|  |  |  |
| --- | --- | --- |
| **Іс-әрекет**  **кезендері** | **Логопедтің іс-әрекеті** | **Балалардың іс-әрекеті** |
| **Мотивациялық-қозғаушылық** | **Жұмбақтар:**  Халық «қу» деп  Қылған күлкі.  Айласы көп  Бұл не?... (түлкі).  Қиқу салып,бақырып,  Айғаулауды тауыпты.  «Қыт-қыт» дейтін шақырып  Кім білмейді…? (тауық).  **Артикуляциялық жаттығуға**  **«Тоқылдақ».** | Балалар жасырылған жұмбақтарға  жауабын табады.  Жаттығуды дұрыс орындайды. |
| **Ұйымдастыру-іздестіру** | **Т дыбысы, дыбыстық талдау**  **жұмысы.**  - Түлкі, тауық деген сөздер қай дыбыстан басталады?  - Түлкі деген сөзде қанша буын,қанша дыбыс бар, соны анықтайық.?  - Тауық деген сөзде қанша буын, қанша дыбыс бар?  - **Т** дауыссыз дыбыс.  **Дыбыстың артикуляциясы.**  Еріндер, тістер ашылған, **Т** дыбысын айтқанда тілдің ұшы жоғарғы тістермен қосылады.  - Қане, бірге айтайықшы. Т-т-т.  **«Сөз ойла, тез ойла» дидактикалық ойыны.**  Берілген дыбысқа сөз ойлап табу.  Мысалы: түйе, төсек, темір, тасбақа,  тақия, алтын, саты, арыстан, сурет,  құрт, ит, алмұрт.  **«Сөзді буынға бөлу,қанша буын** **бар?»**  Мысалы: түй-е,екі буын; тө-сек, екі буын; те-мір,екі буын; тас-ба-қа, үш буын; та-қия, екі буын...  **Сергіту сәті :**  Даңғыраны ұр қатты,  Дәл қайтала ырғақты.  Тоғайда көп тоқылдақ,  Үн естілді тоқылдап;  Тоқ-тоқ-тоқ-тоқ-тоқ .  **Ұсақ моторикасын дамыту: Таяқшалармен жұмыс.**  Үстел үстіне таяқшалар таратып, өзіндік жұмыс жасауды ұсыну. | Айтылған сұрақтарға жауап береді.    **Т** дыбысын айтып шығады.  Балалар **Т** дыбысына сөздер ойлап айтады.    Балалардың іс-әрекеті.  Ал-тын,са-ты,а-рыс-тан, су-рет, құрт, ит, ал-мұрт.  Өлең жолдарымен қимыл қозгалыс.  Таяқшалармен әр-түрлі заттарды  құрастыруға ұсыну.( ұшақ , күн,..) |

|  |  |  |
| --- | --- | --- |
| **Ұйымдастыру-**  **іздестіру** | **Жаңылтпаш.**  Тоғыз бала- тоғыз  қалада да тоғысады.  Тоғыз қала – тоғыз  Баламен толысады.  **Айтылған сөздерден сөйлем** **құрау. Дидактикалық ойыны.**  - Тақия, ойын,тастамақ ,балалар, ойнады. | Жаңылтпашты жылдам айтқызу.  2-3 рет қайталау.  -Балалар «тақия тастамақ » ойынын ойнады. |
| **Рефлексивті-**  **түзетушілік** | **Қорытындылау.**  Ойындар, жұмбақтар, жаңылтпаш, әңгіме, сұрақ-жауап арқылы балалардың білімдерін кеңейтіп ұйымдастырылған оқу іс-әрекетін аяқтау.  Мақтап-мадақтау. | Балалар сұрақтарға жауап беріп,  белсенді ойындарға қатысып іс-  әрекетің аяқтайды. |